laion/Wikipedia-Exotic huggingface dataset:
ארנולד דגני

ארנולד דגני (קוֹרְן) (Arnold Daghani;‏ 22 בפברואר 1909, סוצ'אבה, האימפריה האוסטרו-הונגרית - 6 באפריל 1985, הוב (אנ'), בריטניה) היה צייר וניצול שואה. נולד בשם ארנולד קורן. בשנות העשרה לחייו נסע דגני למינכן ולפריז להשתלם בציור. בשנות השלושים התגורר בבוקרשט. בזכות שליטתו בשפות הועסק כפקיד בחברת יצוא. שם שינה את שמו לדגני. ביוני 1940 נישא לאנישוארה רבינוביץ'. בשנה זו נפגע ביתם ברעידת אדמה והם עברו לצ'רנוביץ. עם פלישת רומניה לברית המועצות ביוני 1941 עבד דגני בעבודות כפייה, בין היתר בתור מנקה רחובות. באוקטובר 1941 גורש עם אשתו לגטו צ'רנוביץ. ביוני 1942 גורשו השניים לעבודות כפייה בלדיז'ין (אנ') ובאוגוסט גורשו למחנה העבודה מיכאילובקה שבטרנסניסטריה. שם הוטל על האסירים לתחזק את עורק התחבורה הראשי מהאיסין לאומן. עם גירושו מגטו צ'רנוביץ לקח דגני את כלי הציור והצבעים וכשהגיע למיכאילובקה תיאר בציוריו את החיים במחנה וצייר דיוקנאות של אסירי המחנה וכן המפקדים והשומרים במחנה. ב-1943 הצטווה דגני ליצור יצירת אמנות עבור חברה מסחרית גרמנית בהאיסין. הוא ואשתו ברחו והגיעו לגטו ברשד, שם המשיך ביצירתו האמנותית כפי שעשה במיכאילובקה. ב–31 בדצמבר 1943 שוחררו דגני ואשתו בעזרת הצלב האדום ועברו לטירספול. במרץ 1944 הגיעו לבוקרשט. ב-1958 הצליח דגני לקבל אישור יציאה לו ולאשתו והשניים עלו בחופזה לישראל. כבר בשנת 1960 החליט דגני לשוב לאירופה והשניים עברו ללונדון, שם התגוררה אחותה של אנה. לאחר זמן קצר עברו לקרבת ציריך, שם התגוררה חברה עשירה שלהם. כאשר פגו דרכונים הישראליים הפכו השניים לחסרי אזרחות. לבסוף בעזרת עמותה הצליחו להשתקע בעיירה ונס שבדרום צרפת. בשנת 1977 עברו לעיר הוב שבדרום אנגליה. בתקופה זו פעל דגני בכתיבת זיכרונותיו וביצירה אמנותית. מיצירותיו של ארנולד דגני בתערוכת האינטרנט "דיוקן אחרון: אמנים מתעדים בשואה", באתר יד ושם.
הספה הגדולה

הספה הגדולה (באנגלית: The Big Comfy Couch, מילולית: "הספה הנוחה הגדולה") היא תוכנית טלוויזיה קנדית לילדים ששודרה בישראל בשנת 2000 בדיבוב לעברית בערוץ הופ!. הסדרה עוסקת בלולי הליצנית והבובה שלה מולי. בכל פרק מבצעת לולי את "ריקוד השעון" ומקריאה למולי סיפור וכן ישנם אלמנטים בסדרה החוזרים על עצמם שוב ושוב כמו שירים המדגישים את הנושאים הנלמדים בכל פרק. אור אזולאי - לולי אלן אזגי - סבתא זלדה/דמויות שונות ארז שפריר - קפטן פרץ אתר האינטרנט הרשמי של הספה הגדולה "הספה הגדולה", במסד הנתונים הקולנועיים IMDb (באנגלית) הספה הגדולה, במיזם "אישים" לתיעוד היצירה הישראלית
לודוויג התשיעי, דוכס בוואריה

לודוויג התשיעי, דוכס בוואריה (בגרמנית: Ludwig IX. von Bayern; ‏23 בפברואר 1417–18 בינואר 1479), היה דוכס בוואריה-לנדסהוט בין השנים 1450–1479. לודוויג נולד ב-23 בפברואר 1417, להיינריך השישה עשר, דוכס בוואריה ולמרגרטה מאוסטריה, בתם של אלברכט הרביעי, דוכס אוסטריה ויוהנה סופיה מבוואריה. בשנת 1450 מת אביו היינריך השישה עשר, דוכס בוואריה, ולודוויג עלה לשלטון במקומו, תוך שהוא הופך לאחד האצילים העשירים ביותר בגרמניה. לאחר עלותו לשלטון גירש לודוויג את כל היהודים אשר סירבו להתנצר. בשנת 1456 כבש לודוויג את הערים החופשיות הקיסריות דינקלזביל ודונאוורת, ובעקבות כך הטיל עליו פרידריך השלישי, קיסר האימפריה הרומית הקדושה בשנת 1458 חרם קיסרי. בשנת 1459 פרצה מלחמה בין לודוויג לאלברכט השלישי, הנסיך הבוחר מברנדנבורג, ובמהלכה הביס לודוויג את אלברכט השלישי בקרב גינגן. בשנת 1463 נחתם הסכם שלום בפראג בין לודוויג לפרידריך השלישי ולאלברכט השלישי, ובו החזיר לודוויג את הערים שכבש. בשנת 1470 גירש לודוויג התשיעי את יהודי בוואריה ומאות מהם הגיעו לחבל הבלקן והתיישבו בו. בהמשך, נטמעו מגורשי בוואריה בתוך קהילות מגורשי ספרד ונודעו בשם משפחתם: אשכנזי. בשנת 1472 ייסד לודוויג את אוניברסיטת לודוויג-מקסימיליאנוס באינגולשטאדט, אשר הועברה בשנת 1800 ללנדסהוט, ולאחר מכן למינכן, והיא קיימת עד היום. ב-18 בינואר 1479 מת לודוויג, ובנו גאורג, דוכס בוואריה עלה לשלטון במקומו. ב-21 במרץ 1452 התחתן לודוויג עם אמליה מסקסוניה, דוכסית בוואריה, בתם של פרידריך השני, הנסיך הבוחר מסקסוניה ומרגרטה מאוסטריה, ממנה נולדו לו 4 ילדים: אליזבת מבוואריה (1453–1457) גאורג, דוכס בוואריה (1455–1503) מרגרטה מבוואריה, נסיכת הבוחר מפפאלץ (1456–1501), התחתנה עם פיליפ, הנסיך הבוחר מפפאלץ אנה מבוואריה (1462) מדיה וקבצים בנושא לודוויג התשיעי, דוכס בוואריה בוויקישיתוף לודוויג התשיעי, דוכס בוואריה, באתר "Find a Grave" (באנגלית) Esther Benbassa ,Aron Rodrigue‏, Sephardi Jewry: a history of the Judeo-Spanish community, 14th-20th centuries, הוצאת אוניברסיטת קליפורניה בברקלי, ארצות הברית, 2000, עמוד 5 (באנגלית).
נואה סיירוס

נואה לינדזי סיירוס (באנגלית: Noah Lindsey Cyrus; נולדה ב-8 בינואר 2000) היא שחקנית וזמרת אמריקאית. ב-2009 דובבה את הדמות הראשית בסרט האנימציה פוניו על הצוק ליד הים. ב-2016 היא הוציאה את סינגל הבכורה שלה "(Make Me (Cry" בשיתוף עם הזמר האנגלי לברנית'. אלבום הבכורה שלה, "NC-17" שיצא ב-2017. נואה היא בת הזקונים של הזמר והשחקן בילי ריי סיירוס ואחותם הקטנה של מיילי סיירוס וטרייס סיירוס. סיירוס החלה את קריירת המשחק שלה בגיל 3, כשגילמה את גרייסי הרברט בפרק השישי של סדרת הטלוויזיה "Doc". היא השתתפה בשישה פרקים שונים של סדרת הטלוויזיה של ערוץ דיסני האנה מונטנה ואף הייתה רקדנית רקע בסרט האנה מונטנה: הסרט שיצא בשנת 2009. כמו כן, היא הופיעה בסרט הDVD מוסטלי גוסטלי, כששיחקה ילדה המשחקת בתעלול או ממתק. ב-2008 קיבלה את התפקיד הראשון שלה בסרט פוניו על הצוק ליד הים כשדיבבה את פוניו בגרסה האמריקאית. סיירוס בנוסף שרה את שיר הנושא לסרט זה לצד פרנקי ג'ונאס. במשך השנים 2009–2010, סיירוס העלתה תוכנית רשת עם אמילי גרייס ריבס שנקראה "המופע של נואי ואם" ב-15 בנובמבר 2016 נודע כי סיירוס חתמה על הסכם הקלטות עם חברת ההקלטות "RECORDS" ולאחר מכן חתמה על עסקת ניהול עם מייבריק. מאוחר יותר באותו היום היא הוציאה לאור את סינגל הבכורה שלה, "(Make Me (Cry", בשיתוף הזמר האנגלי לברינת'. בדצמבר 2016 הוציאה הופעה אקוסטית של שיר מקורי משלה הנקרא "Almost Famous". יתר על כן, היא בנוסף התארחה בשיר "Chasing Colors" של מרשמלו ו-"Ookay", שיצא בפברואר 2017. ב-14 באפריל 2017, הוציאה את הסינגל "Stay Together", בעוד שהסינגל ששוחרר אחריו הוא "I'm Stuck" ב-25 במאי 2017. ב-26 באוקטובר 2017, התארחה בשיר "All Falls Down" בשיתוף פעולה עם מפיק המוזיקה אלן ווקר השיר זכה להצלחה רבה. ב-2013, סיירוס ניצלה את יום הולדתה ה-13 כהזדמנות לגייס כסף עבור אסירת הרכיבה ושימוש במרכבות הרתומות לסוסים בניו יורק. בנוסף היא דגמנה בפרסומת של אנשים למען יחס מוסרי לבעלי חיים שמחאה על השימוש בבעלי חיים במעבדות בבתי ספר תיכונים. 2022: The Hardest Part 2018: Good Cry 2020: The End of Everything 2021: People Don't Change (ביחד עם פ.ג'יי הרדינג) 2018: The Good Cry Tour 2020: The Not So Tour, Tour תפקידים בסרטים תפקידים בטלוויזיה מדיה וקבצים בנושא נואה סיירוס בוויקישיתוף אתר האינטרנט הרשמי של נואה סיירוס (באנגלית) נואה סיירוס, ברשת החברתית פייסבוק נואה סיירוס, ברשת החברתית אקס (טוויטר) נואה סיירוס, ברשת החברתית אינסטגרם נואה סיירוס, ברשת החברתית טיקטוק נואה סיירוס, סרטונים בערוץ היוטיוב נואה סיירוס, במסד הנתונים הקולנועיים IMDb (באנגלית) נואה סיירוס, באתר אפל מיוזיק (באנגלית) נואה סיירוס, באתר ספוטיפיי נואה סיירוס, באתר סאונדקלאוד (באנגלית) נואה סיירוס, באתר Last.fm (באנגלית) נואה סיירוס, באתר AllMusic (באנגלית) נואה סיירוס, באתר MusicBrainz (באנגלית) נואה סיירוס, באתר דיזר נואה סיירוס, באתר Yandex.Music (ברוסית) נואה סיירוס, באתר Discogs (באנגלית) נואה סיירוס, באתר Songkick (באנגלית) נואה סיירוס, באתר Genius נואה סיירוס, באתר בילבורד (באנגלית) נואה סיירוס, באתר טיידל (באנגלית)
היינריך השישה עשר, דוכס בוואריה

היינריך השישה עשר, דוכס בוואריה (בגרמנית: Heinrich XVI. von Bayern; ‏1386–30 ביולי 1450), היה דוכס בוואריה-לנדסהוט בין השנים 1450–1479. היינריך נולד ב-23 בפברואר 1417, לפרידריך, דוכס בוואריה ולמדלאנה ויסקונטי, בתם של ברנבאו ויסקונטי וביאטריצ'ה דלה סקאלה. בשנת 1375 מת סבו שטפן השני, דוכס בוואריה, ואביו ודודיו פרידריך, דוכס בוואריה וסטפן השלישי, דוכס בוואריה ירשו את נחלותיו. בשנת 1392 חולקה דוכסות בוואריה בין אביו לדודיו: אביו קיבל את דוכסות בוואריה-מינכן, פרידריך, דוכס בוואריה קיבל את דוכסות בוואריה-לנדסהוט, ואילו שטפן השלישי, דוכס בוואריה קיבל את דוכסות בוואריה-אינגולשטאדט. בשנת 1393 מת אביו פרידריך, דוכס בוואריה, והיינריך עלה לשלטון במקומו, תוך שהוא הופך לאחד האצילים העשירים ביותר בגרמניה. בשנת 1410 דיכא היינריך באכזריות מרד של אזרחי לנדסהוט, ובשנים לאחר מכן נלחם נגד דודנו לודוויג השביעי, דוכס בוואריה, ואף הקים נגדו בשנת 1414 את ליגת קונסטנץ. בשנת 1425 נרצח יוהאן השלישי, דוכס בוואריה-שטראובינג, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת דוכסות בוואריה-שטראובינג בין הענפים האחרים של בוואריה. בשנת 1445 מת לודוויג השמיני, דוכס בוואריה-אינגולשטאדט, ובשנת 1447 קיבל היינריך את כל דוכסות בוואריה-אינגולשטאדט. ב-30 ביולי 1450 מת היינריך, ובנו לודוויג התשיעי, דוכס בוואריה עלה לשלטון במקומו. ב-21 במרץ 1452 התחתן היינריך עם מרגרטה מאוסטריה, בתם של אלברכט הרביעי, דוכס אוסטריה ויוהנה סופיה מבוואריה, ממנה נולדו לו 6 ילדים: יוהנה מבוואריה (1413–1444), התחתנה עם אוטו הראשון, רוזן פפאלץ-מוסבאך אלברכט מבוואריה (1414–1418) פרידריך מבוואריה (1415–1416) לודוויג התשיעי, דוכס בוואריה (1417–1479) אליזבת מבוואריה (1419–1441), התחתנה עם אולריך החמישי, רוזן וירטמברג מרגרטה מבוואריה (1420) מדיה וקבצים בנושא היינריך השישה עשר, דוכס בוואריה בוויקישיתוף מפת דוכסות בוואריה-לנדסהוט בסוף שלטונו של היינריך
פרידריך, דוכס בוואריה

פרידריך, דוכס בוואריה (1341–4 בדצמבר 1393), היה דוכס בוואריה-לנדסהוט בין השנים 1375–1393. פרידריך נולד בשנת 1339 לשטפן השני, דוכס בוואריה ואיזבלה מסיציליה, דוכסית בוואריה, בתם של פדריקו השלישי, מלך סיציליה ואלינור מאנז'ו. בשנת 1375 מת אביו שטפן השני, דוכס בוואריה, ופרידריך ואחיו יוהאן השני, דוכס בוואריה ושטפן השלישי, דוכס בוואריה ירשו את נחלותיו. בשנת 1392 חולקה דוכסות בוואריה בין יוהאן לאחיו: יוהאן השני, דוכס בוואריה קיבל את דוכסות בוואריה-מינכן, פרידריך קיבל את דוכסות בוואריה-לנדסהוט, ואילו שטפן השלישי, דוכס בוואריה קיבל את דוכסות בוואריה-אינגולשטאדט. בשנת 1383 לחם פרידריך בפלנדריה לצד הצרפתים נגד האנגלים, ואף השתתף במצור על בורבורג. כמו כן ביקר פרידריך בלה קסנואה אצל דודו אלברכט הראשון, דוכס בוואריה-שטראובינג, ולאחר מכן ביקר בפריז בחצרו של שארל השישי, מלך צרפת. בשנת 1385 ליווה את אחייניתו איזבו מבוואריה לאמיין, לקראת נישואיה עם שארל השישי, מלך צרפת. בשנת 1387 כלא פרידריך את ארכיבישוף זלצבורג, במטרה לאלצו לפרק את הברית שכרת עם קונפדרציית ערים בשוואביה. פרידריך שימש כיועצו של ונצל, מלך גרמניה, ואף היה מועמד מטעמו לרשת אחריו את כתר בוהמיה. ב-4 בדצמבר 1393 מת פרידריך בצ'סקה בודייוביצה בבוהמיה, ובנו היינריך השישה עשר, דוכס בוואריה עלה לשלטון במקומו. ב-16 במאי 1360 התחתן פרידריך עם אנה מנופן, בתו של ברטולד השביעי, רוזן נופן, ממנה הייתה לו בת אחת: אליזבת מבוואריה (1361–1382), התחתנה עם מרקו ויסקונטי ב-2 בספטמבר 1381 התחתן פרידריך עם מדלאנה ויסקונטי, בתם של ברנבאו ויסקונטי וביאטריצ'ה דלה סקאלה, ממנה היו לו 5 ילדים: אליזבת מבוואריה, נסיכת הבוחר מברנדנבורג (1383–1442), התחתנה עם פרידריך הראשון, הנסיך הבוחר מברנדנבורג היינריך השישה עשר, דוכס בוואריה (1386–1450) מרגרטה מבוואריה (1384) מגדלנה מבוואריה (1388–1410), התחתנה עם יוהאן מיינהארד השביעי, רוזן גוריציה יוהאן מבוואריה (1390–1396) מדיה וקבצים בנושא פרידריך, דוכס בוואריה בוויקישיתוף פרידריך, דוכס בוואריה (בגרמנית)
פרדוביצה (מחוז)

מחוז פרדוביצה או מחוז פרדוביצקי (בצ'כית: Pardubický kraj) הוא אחד מ-13 מחוזות של הרפובליקה הצ'כית, השוכן ברובו בחלקה המזרחי של בוהמיה ההיסטורית ובמיעוטו בחלק קטן של צפון-מערב מוראביה. המחוז נקרא על שם בירתו, העיר פרדוביצה. מחוז פרדוביצה שימש במהלך ההיסטוריה כיחידה מנהלית בגבולות שונים, לראשונה הוקם ב-1850 והשתרע בין העיר צ'סקי ברוד (אנ') לגבול בוהמיה-מוראביה. בין 1949 ל-1960 היה מחוז פרדוביצה אחד מ-19 מחוזות צ'כוסלובקיה, ובגבולותיו הנוכחיים הוא הוכרז בשנת 2000. מחוז פרדוביצה, מחולק לארבעה מחוזות משנה (אוקרס, Okres): מחוז משנה חרודים (אנ') מחוז משנה פרדוביצה (אנ') מחוז משנה סביטאבי (אנ') מחוז משנה אוסטי נד אורליצי (אנ') מדיה וקבצים בנושא פרדוביצה בוויקישיתוף אתר האינטרנט הרשמי של פרדוביצה (בצ'כית) אתר הממשל של מחוז פרדוביצה (בצ'כית) פרדוביצה, ברשת החברתית פייסבוק פרדוביצה, ברשת החברתית אינסטגרם
צבי בר-שירה

צבי (הוגו) בר שירה (צב"ש) (11 בנובמבר 1932 - 14 ביולי 2016) היה עיתונאי ישראלי, מנהל ומארגן תחרויות שחמט, ושופט שחמט בינלאומי. צבי בר שירה נולד באוסטריה. עלה לישראל בשנת 1939 (במסגרת העלייה החמישית). את הקריירה העיתונאית שלו החל בתחילת שנות ה-50 של המאה ה-20, ככתב בעיתון "עולם הספורט" ובך הכל סיקר אירועי ספורט במשך למעלה מ-50 שנים. בהמשך כתב בעיתונים "דבר", "על המשמר", "חדשות הספורט" ובמשך שנים רבות היה כתב במדור הספורט של עיתון "מעריב". בנוסף, היה מנחה אירועים. היה חבר הנהלת האיגוד הישראלי לשחמט, שימש כיו"ר או כחבר בוועדות רבות. במשך עשרות שנים ארגן וניהל מאות תחרויות שחמט, כולל אליפויות ישראל. היה בעל דרגה ראשונה, ובשנת 1969 זכה באליפות מועדון "רטי" בתל אביב. בשנת 1974 העניק פיד"ה לבר-שירה את דרגת השיפוט שופט שחמט בינלאומי, והוא היה מהראשונים שקיבלו תואר זה בישראל. היה ידוע בסטטיסטיקה שניהל על פעילויות ספורטאים (כולל שחמטאים) ותחרויות ספורט, וכשפרש לגמלאות המשיך לעבוד בהתנדבות במעריב, בעדכונים סטטיסטיים. התגורר בגבעתיים, היה נשוי ליהודית ואב לבן. בשנת 2012 העניק לו נשיא פיד"ה אות כבוד על פעילות בת 40 שנה לאחר מותו: החל משנת 2017 נערכת אליפות גבעתיים (ולעיתים גם רמת גן) בשחמט מהיר לזכרו. לאחר מותו הוקמה קבוצת שחמט הנושאת את שמו. מדיה וקבצים בנושא צבי בר-שירה בוויקישיתוף צבי בר-שירה, באתר פיד"ה (באנגלית) צבי בר-שירה, באתר האיגוד הישראלי לשחמט צבי בר שירה כתבות של צבי בר-שירה, באתר עיתונות יהודית היסטורית הסגן של בר-כוכבא: הפספוס של גלפנד, באתר Nrg, מאי 2012 סיון חדד ואלמוג בורשטיין, צבי בר- שירה, באתר האיגוד הישראלי לשחמט, 15 ביולי 2016 אייל לוי, ‏"אוצר של נתונים": טור לזכר מזכיר המערכת האגדי של "מעריב", באתר מעריב אונליין, 17 ביולי 2016 צבי בר שירה, באתר המכתש, ‏2016-10-10 צבי בר-שירה / האיגוד הישראלי לשחמט. כל המידע על תחרויות שחמט ליגות שחמט מועדוני שחמט בישראל, באתר www.chess.org.il קבוצת רמת-גן/גבעתיים ע"ש צבי בר-שירה, באתר www.chess.org.il ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
עונת 1929/1930 בסרייה א'

עונת 1929/1930 בסרייה א' הייתה העונה ה-30 (הראשונה כסרייה א') של התחרות שאורגנה על ידי התאחדות הכדורגל האיטלקית. המשחקים החלו ב-6 באוקטובר 1929 והסתיימו ב-13 ביולי 1930. בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. אמברוזיאנה זכתה באליפות הליגה בפעם השלישית בתולדות המועדון. בסיום העונה לליגת משנה ירדו פדובה וקרמונה. במקומן לסרייה א' העפילו קסאלה ולניאנו. ג'וזפה מאצה מאמברוזיאנה כבש 31 שערים וזכה בתואר מלך השערים. מדיה וקבצים בנושא עונת 1929/1930 בסרייה א' בוויקישיתוף נתונים מאתר rsssf
ויסוצ'ינה (מחוז)

מחוז ויסוצ'ינה (בצ'כית: Kraj Vysočina) הוא אחד מ-13 מחוזות של הרפובליקה הצ'כית, המשתרע על חלקה הדרום-מזרחי של בוהמיה ההיסטורית ועל חלקה הדרום-מערבי של מוראביה. שם המחוז מבטא את היותו בשטח הררי. מחוז ויסוצ'ינה הוא אחד משלושה מחוזות בצ'כיה (לצד בוהמיה המרכזית והבירה פראג) שאינו חולק גבול עם מדינה זרה. ממאי 2001 ועד יולי 2011 נקרא המחוז מחוז ייהלבה (או: ייהלבסקי, Jihlavský kraj) על שם בירת המחוז, העיר ייהלבה. מחוז ויסוצ'ינה, מחולק לחמישה מחוזות משנה (אוקרס, Okres): מחוז משנה הבליצקוב ברוד (אנ') מחוז משנה פלהז'ימוב (אנ') מחוז משנה טשביץ' (אנ') מחוז משנה ייהלבה (אנ') מחוז משנה ז'דיאר נאד סאזבואו (אנ') מדיה וקבצים בנושא ויסוצ'ינה בוויקישיתוף אתר האינטרנט הרשמי של ויסוצ'ינה (בצ'כית) אתר הממשל של מחוז ויסוצ'ינה (בצ'כית) ויסוצ'ינה, ברשת החברתית פייסבוק ויסוצ'ינה, ברשת החברתית אינסטגרם ויסוצ'ינה, ברשת החברתית LinkedIn ויסוצ'ינה, סרטונים בערוץ היוטיוב
מדליית הרזיסטנס

מדליית הרזיסטנס (בצרפתית: Médaille de la Résistance, מילולית: מדליית ההתנגדות) הייתה עיטור שהוענק על ידי הוועדה הצרפתית לשחרור לאומי, שבסיסה בבריטניה, במהלך מלחמת העולם השנייה. העיטור נוסד בצו של הגנרל שארל דה גול מ-9 בפברואר 1943 "להכיר במעשי האמונה המדהימים והאומץ, שבצרפת, באימפריה ובחו"ל, תרמו להתנגדות העם הצרפתי נגד האויב ונגד שותפיו מאז 18 ביוני 1940". העיטור הוענק ל-38,288 אנשים חיים ול-24,463 לאחר מותם. העיטורים הוענקו גם בגין חברות בכוחות צרפת החופשית וגם בגין השתתפות בתנועת ההתנגדות הצרפתית במהלך הכיבוש הגרמני של צרפת במלחמת העולם השנייה. בגין מעשי גבורה עילאיים הוענק עיטור מסדר השחרור. מועמדויות לקבלת העיטור התקבלו עד ל-31 במרץ 1947, ובגין מעשים שהתרחשו בהודו-סין, עד ל-31 בדצמבר 1947. העיטור הוענק גם ל-18 רשויות מקומיות, 21 יחידות צבאיות ו-15 ארגונים נוספים, כולל מנזרים, בתי ספר תיכוניים ובתי חולים. מדיה וקבצים בנושא מדליית הרזיסטנס בוויקישיתוף ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
אמיל ביטש

אמיל ביטש (בגרמנית: Emil Bitsch;‏ 14 ביוני 1916 – 15 במרץ 1944) היה אלוף הפלות גרמני שהשתתף בקרבות אוויר במלחמת העולם השנייה. היה אחד מטייסי הקרב המוצלחים ביותר בחזית המזרחית, לזכותו נרשמו 108 הפלות של מטוסי אויב. 104 מהם היו מטוסי קרב וארבעת הנוספים היו מפציצים בעלי 4 מנועים. נטען כי הוא הטייס הגרמני שהפיל את אלופת ההפלות הסובייטית יקטרינה בודנובה בקרב אווירי מעל אוקראינה. ביטש נהרג בקרב ב-15 במרץ 1944 מול טייסי חילות האוויר של צבא ארצות הברית. ביולי 1941, ביטש החל את שירותו בלופטוואפה כאשר הוצב בכנף קרב 3. ההפלה הראשונה של סגן ביטש הושגה ב-2 ביולי, המטוס שהפיל היה מדגם איליושין Il-2. עד לתחילת שנת 1942 הפיל 5 מטוסי אויב. ב-24 ביוני 1942 הפיל 2 מטוסי יאקובלב Yak-4 ורשם את הפלתו התשיעית והעשירית. ב-13 ביולי רשם את הפלתו ה-20 בקרב. ב-16 באוגוסט של אותה השנה ביצע את הפלתו ה-30, ועד ל-28 באוגוסט הספיק להפיל 40 מטוסים מיום כניסתו לתא הטייס. ב-4 בספטמבר 1942 הופל צפון-מערבית לוולגוגרד (דאז "סטלינגרד"). הוא נטש את מטוסו מהדגם מסרשמיט Bf 109, נחת בשלום וספק פגיעות קלות בלבד. זמן קצר לאחר שהופל חזר לשירות מבצעי והוכיחו את יכולותיו. ב-19 במרץ 1943 רשם את ההפלה האווירית ה-50 שלו. ב-1 ביוני 1943 קודם לדרגת מפקד צוות. ב-19 ביולי הפיל מטוס יאקובלב Yak-1 מעל אוקראינה, את המטוס הטיסה כפי הנראה אלופת ההפלות יקטרינה בודנובה. יומיים לאחר מכן, ב-21 ביולי, הפיל מטוס קרב נוסף וזקף לזכותו 100 הפלות אויב. הוא היה טייס הלופטוואפה ה-46 במספר שצבר 100 הפלות. עיטור צלב האבירים הוענק לו ב-29 באוגוסט ועד אז צבר 4 הפלות נוספות. הוא הוצא משירות בחזית המזרחית ונקרא להגן על שמי הרייך הגרמני. בקרבות מעל גרמניה הפיל 4 מפציצים כבדים בעלי 4 מנועים. טייסי P-47 ת'נדרבולט אמריקאיים הפילו אותו מעל שמי הולנד ב-15 במרץ 1944, הוא לא שרד הפלה זו.
מוראביה הדרומית (מחוז)

מחוז מוראביה הדרומית או מחוז ייהומוראבסקי (בצ'כית: Jihomoravský kraj) הוא אחד מ-13 מחוזות של הרפובליקה הצ'כית, השוכן ברובו המוחלט בחלקה הדרום-מערבי של מוראביה ההיסטורית, יוצא מן הכלל הוא הכפר יובובה להוטה (Jobova Lhota) השוכן על אדמת בוהמיה ההיסטורית ומשתייך אף הוא למחוז מוראביה הדרומית. בירת המחוז היא העיר ברנו, העיר השנייה בגודלה בצ'כיה. מחוז מוראביה הדרומית, מחולק לשבעה מחוזות משנה (אוקרס, Okres): מחוז משנה בלנסקו (אנ') מחוז משנה ברנו-מייסטו (ברנו-העיר) (אנ') מחוז משנה ברנו-ונקוב (ברנו-המחוז) (אנ') מחוז משנה בז'צלב (אנ') מחוז משנה הודונין (אנ') מחוז משנה וישקוב (אנ') מחוז משנה זנוימו (אנ') מדיה וקבצים בנושא מוראביה הדרומית בוויקישיתוף אתר האינטרנט הרשמי של מוראביה הדרומית (בצ'כית) אתר הממשל של מחוז מוראביה הדרומית (בצ'כית) מוראביה הדרומית, ברשת החברתית פייסבוק מוראביה הדרומית, ברשת החברתית אקס (טוויטר) מוראביה הדרומית, ברשת החברתית אינסטגרם מוראביה הדרומית, ברשת החברתית LinkedIn מוראביה הדרומית, סרטונים בערוץ היוטיוב
ראהאן (סדרת טלוויזיה)

ראהאן (בצרפתית: Rahan) היא סדרת טלוויזיה צרפתית-איטלקית מונפשת, שמבוססת על קומיקס צרפתי בעל אותו שם שנוצר על ידי רוג'ר לקורו. הסדרה בוימה על ידי פסקל מורלי, והופקה על ידי Rai Fiction בשיתוף Xilam ו-Castelrosso Films. הסדרה שודרה במקור החל מ-22 בדצמבר 2008 עד שנת 2009, כאשר בצרפת היא שודרה בערוץ Canal+ Family ובאיטליה בערוץ RAI. בישראל הסדרה שודרה בדיבוב עברי בערוץ Yes Kidz החל מ-2 באפריל 2017. לסדרה הופקה עונה אחת הכוללת 26 פרקים באורך 26 דקות. זוהי הסדרה השנייה שמבוססת על הקומיקס לאחר הסדרה "Rahan, fils des âges farouches" ששודרה לראשונה בשנת 1987. בעמק נמצאים בני שבט הזאב ואנשי המערות בתקופה קדומה. במהלך מסע ציד נתקלים בני שבט הזאב בראהאן ומנסים להילחם בו. לאחר מכן מכיר את אורזוס יצור, ככל הנראה קוף שהיה דוב ונהפך על ידי מלכת הצללים המרשעת הרוצה שהיו מלחמות בעמק כדי לשאוב את נשמותיהם של אנשי העמק ומשתפת פעולה עם המכשף של בני שבט הזאב. במהלך הסדרה ראהאן אינו משתף פעולה עם האמונה ברוחות ורוצה רק שיהיה שלום בין השבטים בנוסף בסדרה משתף פעולה עם נואמה בת שבט הזאב וטטיאה המכשפת של אנשי המערות לקראת סוף הסדרה נהיה שלום בין השבטים אך נהרס על ידי המכשף של בני שבט הזאב שרוצח במהלך משחק בין שני השבטים את הצ'יף של בני שבט הזאב לאחר מכן קושרים את ראהאן על קרשים וזורקים אותו לנהר וגם לאחר מכן מגיע לים ומאבד את זכרונו ומוצא את עצמו על אי של בני שבט האילן ומטפלים בו ושם פוגש את אורזוס וחוזר לטפל במלחמה לאחר שזכרונו שב אליו לאחר תאונה שנפל מסירה ומצליח בכך. ראהאן בנו של קראו - נער אמיץ. לעיתים קרובות נקרא גם "שיער צהוב", בגלל צבע שערו הבלונדיני. עצמאי. מגיע לעמק הזאב לאחר ששבטו נהרג בתאונת הר געש. פירוש שמו הוא "בנם של אמיצים", בשל העובדה שאמו הצילה אותו מנמר שהרג אותה. אורזוס - יצור, ככל הנראה קוף, שמכיר את ראהאן בעמק, ועוזר לו להביא שלום. אורזוס הוא גרגרן ונוטה לאכול הרבה ולכן נעזר בראהאן. נואמה - נערה יפה. טום בוי. עוזרת לרהאן להביא שלום בין שני השבטים. בת לשבט הזאב. טטיאה - המכשפה של אנשי המערות. עיוורת, בעלת עיניים לבנות וכשפים שונים. מלכת הצללים - מלכת עולם הרוחות, רעה ואכזרית. רוצה את נשמות של השבטים בעמק. הפכה את אורזוס מדוב ליצור. אסור להזכיר את שמה כי אז היא מופיעה. דראק - המכשף של בני שבט הזאב, בעל יכולות לזמן שדים ורוחות. מוגו - הצ'יף של בני שבט הזאב, בעל כובע שעשוי מראש של זאב. נהרג על ידי אנוק בעקבות תכסיס של דראק ומלכת הצללים. סנגה - לוחם מבני שבט הזאב. איבד את אשתו בעקבות המלחמה. נהרג על ידי דראק לאחר שעבר לצידם של הטובים. אנוק - בנו של מוגו. עצבני. שונא את ראהאן ומאוהב בנואמה. הרג את מוגו. אגאר - הצ'יף של אנשי המערות, בעל רוח למלחמה, עקשן מאוד ואגרסיבי. אתר האינטרנט הרשמי של ראהאן "ראהאן", במסד הנתונים הקולנועיים IMDb (באנגלית) ראהאן, במיזם "אישים" לתיעוד היצירה הישראלית שי שגב, חדש בטלוויזיה – יום ראשון, 02 באפריל 2017, באתר מגפון, 31 במרץ 2017
Grandes Éxitos

Grandes Éxitos (בעברית: הלהיטים הגדולים) הוא אלבום להיטים של הזמרת-יוצרת הקולומביאנית שאקירה. האלבום יצא לאור ב-2 בנובמבר 2002, והוא אלבום הלהיטים השני בכל הקריירה של הזמרת. האלבום כולל את כל להיטי הזמרת מכל שלושת אלבומי האולפן הראשונים של הזמרת (ללא Peligro ו-Magia). ב-AllMusic, האלבום הצליח לקבל דירוג של 4.5 כוכבי זהב. האלבום זכה להצלחה עולמית כאשר מכר, 225,000 עותקים במקסיקו, 200,000 עותקים בארצות הברית, ובנוסף 40,000 עותקים בארגנטינה. האלבום זכה להצלחה רבה במצעדים כאשר הצליח להגיע למקום ה-1 במצעד האלבומים הלטיניים, ובמצעד אלבומי הפופ הלטיניים. האלבום הוא בין חמשת האלבומים היחידים של הזמרת אשר הצליחו להגיע למקום הראשון במצעד האלבומים הלטיניים. לאחר כ-3 שנים יצאו לאלבום שתי מהדורות אשר בין היתר כוללות את הלהיטים "Whenever, Wherever", ו-"Underneath Your Clothes", ו-"Te Dejo Madrid" ועוד להיטים רבים אחרים של הזמרת אשר לא נכללו במהדורה הראשונה של האלבום. מידע על האלבום Grandes Éxitos באתר MusicBrainz מידע על האלבום Grandes Éxitos באתר AllMusic האלבום Grandes Éxitos באתר Discogs האלבום Grandes Éxitos באתר ספוטיפיי האלבום Grandes Éxitos באתר יוטיוב Argentine Chamber of Phonograms and Videograms Producers "Gold & Platinum - RIAA". RIAA (באנגלית אמריקאית). נבדק ב-2018-02-22. "Gold & Platinum - RIAA". RIAA (באנגלית אמריקאית). נבדק ב-2018-03-16. Certificaciones Amprofon | Amprofon, www.amprofon.com.mx (בספרדית) (ארכיון) Stats: SHAKIRA : The Receipts - Classic ATRL, classic.atrl.net (באנגלית) (ארכיון)
Live & off the Record

Live & off the Record (יצא לאור לראשונה בספרד ובאמריקה הלטינית בשם: En Vivo y en Privado) הוא אלבום ההופעה השני של הזמרת-יוצרת הקולומביאנית שאקירה, אשר יצא לאור ב-30 במרץ 2004. האלבום מכיל שירים מאלבומי האולפן הראשונים של הזמרת, כאשר כולם הוקלטו בהופעות חיות של הזמרת בשנים 2002–2003. האלבום זכה להצלחה רבה במכירות כאשר בגרמניה מכר 75,000 עותקים, בצרפת 10,000 עותקים, באוסטרליה 17,500 עותקים, ובמקסיקו, ספרד, ו-ארצות הברית מכר בכל אחת מהמדינות 50,000 עותקים. במצעדים השיר לא זכה להצלחה רבה כאשר לא נכנס למצעדים רבים כמו אלבומיה הקודמים של הזמרת. המבקרים ב-AllMusic, נתנו לאלבום דירוג של שלושה כוכבי זהב, דבר אשר היה נחשב להצלחה בינונית בדירוגים כאשר כל אלבומיה הקודמים של הזמרת זכו לדירוגים יותר גבוהים. הדיסק מחולק לשני חלקים אחד חלק של די וי די, והשני הוא תקליטור. ב-30 במרץ 2004, הודיעה הזמרת כי האלבום ההופעה החיה השני שלה עומד לצאת וכך היה. האלבום יצא לאור לשווקים באותו תאריך והצליח למכור עותקים רבים ברחבי העולם. בעטיפת האלבום ניתן לראות את שאקירה כשהיא שרה לתוך מיקרופון ויש כיתוב האומר Shakira Live off the Record אך השם המוכר שלו הוא Live & off the Record. מידע על האלבום Live & off the Record באתר MusicBrainz מידע על האלבום Live & off the Record באתר AllMusic האלבום Live & off the Record באתר Discogs האלבום Live & off the Record באתר יוטיוב ARIA Charts - Accreditations - 2004 DVD, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-03-16. "Gold & Platinum - RIAA". RIAA (באנגלית אמריקאית). נבדק ב-2018-03-16. Bundesverband Musikindustrie, BVMI | Datenbank, www.musikindustrie.de (בגרמנית) Certificaciones, ‏2007-09-27 Listas semanales - Listas - Promusicae - Productores de Música de España, www.promusicae.es (בספרדית) AFP - Associação Fonográfica Portuguesa, ‏2011-09-03 "Les Certifications - SNEP". SNEP (בצרפתית). 2013-11-01. אורכב מ-המקור ב-2018-02-22. נבדק ב-2018-02-22. Fan Of Music - South Korea Database, fanofmusic.free.fr Fan Of Music - South Korea Database, fanofmusic.free.fr Chantaje hits 400M Spotify streams! | Shakira: Receipts, ATRL (באנגלית)